Twee nuuskierige agies het al om my gedraai, aan die kraletjies gevat, vrae gevra. Hmmm… hoekom nie? Ek het hulle beduie wat ek besig was om te doen, ‘n spul dreigemente laat val (as jy darem al hierdie kraletjies op die grond stamp, boeta!) en hulle laat saamspeel.
Want dis hoe hulle dit beskou het: speel. Boonop saam met Mamma. Lekker! Met redelik vrye teuels oor hoe die stringetjies moet lyk.
Die blompot het ek in ‘n kunswinkel gekry – daar was sommige wat heeltemal gevorm is soos ‘n miniatuur-pot, en ander in die lengte deurgesny, wat dit natuurlik baie makliker maak om te plak
Dit is die maklikste om eerste die confetti-blare te plak, dan die pypskoonmaker-stingel, laastens die blompot en blommetjie
Met die boodskap geskryf, is die binneblad dan in die kaartjie geplak. Ek vind dit die beste om net die agterkant van die regterkantste helfte van die binneblad te gom, sodat die kaartjie ‘n bladsy het om om te vou wanneer dit oopgemaak word